“ณัฐนัย” เก็บหุ้น ITEL เข้าพอร์ต 22 ล้านหุ้น ตอกย้ำธุรกิจโตกระโดด
“ณัฐนัย อนันตรัมพร" ซีอีโอ ITEL ควักเงิน 81.45 ล้านบาท เก็บหุ้นเข้าพอร์ตอีก 22.50 ล้านหุ้น ตอกย้ำความเชื่อมั่นนักลงทุน มั่นใจธุรกิจโตแกร่ง เดินหน้าประมูลงานเพิ่ม
“ณัฐนัย” ซีอีโอ ITEL เก็บหุ้นเข้าพอร์ตอีก 22 ล้านหุ้น ตอกย้ำความเชื่อมั่นนักลงทุน มั่นใจธุรกิจโตแกร่ง
19 ต.ค. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL ระบุว่า จากข้อมูลสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เมื่อวันที่ 18 ต.ค. 2565 นายณัฐนัย อนันตรัมพร ประธานเจ้าหน้าที่บริหารบริษัทฯ เข้าทำรายการซื้อหุ้นสามัญของ ITEL จำนวน 22.50 ล้านหุ้น รวมมูลค่า 81.45 ล้านบาท ทั้งนี้เป็นการตอกย้ำความเชื่อมั่นต่อธุรกิจ โดยบริษัทยังคงเดินหน้าหางานอย่างต่อเนื่อง ตามแผน New S-Curve โดยเฉพาะโครงการที่เกี่ยวข้องกับธุรกิจ Security Analytics เพื่อดูแลด้านความปลอดภัยอย่างครบวงจร และธุรกิจ Tele of Everything เพื่อใช้ในการดำเนินธุรกิจที่อยู่ในพื้นที่ห่างไกล ผลักดันธุรกิจเติบโตอย่างแข็งแกร่งในอนาคต โดยเฉพาะภาวะปัจจุบันที่มีความต้องการใช้โครงข่ายโทรคมนาคมเพิ่มสูงขึ้นอย่างรวดเร็ว สามารถสร้างรายได้ให้กับบริษัทในอนาคต ซึ่งมั่นใจว่าจะเติบโตได้ก้าวกระโดด และต่อเนื่องในอีก 3-5 ปี ข้างหน้า